CELEX: 
Language: et
Date: 2017-11-07 00:00:00
Title: KOMISJONI MÄÄRUS (EL) …/…, millega muudetakse määrust (EÜ) nr 2074/2005 seoses selliste kalandustoodete ametlike kontrollidega, mis on püütud liikmesriigi lipu all sõitva laevaga ja saadetud kolmanda riigi kaudu edasi liitu, ning millega luuakse veterinaarsertifikaadi näidis

KOMISJONI MÄÄRUS (EL) …/…,
            
            
               30.10.2017,
            
            
               millega muudetakse määrust (EÜ) nr 2074/2005 seoses selliste kalandustoodete ametlike kontrollidega, mis on püütud liikmesriigi lipu all sõitva laevaga ja saadetud kolmanda riigi kaudu edasi liitu, ning millega luuakse veterinaarsertifikaadi näidis 
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 853/2004, millega sätestatakse loomset päritolu toidu hügieeni erireeglid,
                  1
                ning eelkõige selle artikli 9 teist lõiku,
            
            
               võttes arvesse Euroopa Parlamendi ja nõukogu 29. aprilli 2004. aasta määrust (EÜ) nr 854/2004, millega kehtestatakse erieeskirjad inimtoiduks ette nähtud loomsete saaduste ametlikuks kontrollimiseks,
                  2
                eriti selle artikli 16 teist lõiku,
            
            
               ning arvestades järgmist:
            
            
               (1)Rahva- ja loomatervise kaitsmiseks loetakse, et liidust pärinevad tooted, mis on kas vahepealse ladustamisega või ilma saadetud edasi kolmanda riigi kaudu, ei vasta enam selliste toodete jaoks liidu õigusaktides sätestatud nõuetele. Vastavalt sellele on nõukogu direktiiviga 97/78/EÜ
                  3
                nähtud ette, et liikmesriigid teevad selliste, kolmandast riigist liitu saabuvate toodete saadetiste puhul nõutavad veterinaarkontrollid.
            
            
               (2)Määrusega (EÜ) nr 853/2004 on sätestatud loomset päritolu toidu, sealhulgas kalandustoodete hügieeni erieeskirjad toidukäitlejatele. Lisaks on määrusega (EÜ) nr 854/2004 sätestatud erieeskirjad ametlike kontrollide läbiviimiseks inimtoiduks ettenähtud loomset päritolu toodete puhul. Määrusega (EÜ) nr 854/2004 on nähtud ette, et loomset päritolu toote saadetisega peab liitu sisenemisel olema kaasas teatavatele nõuetele vastav dokument ning et vastavalt osutatud määrusele läbib saadetis ametliku kontrolli.
            
            
               (3)Komisjoni määruses (EÜ) nr 2074/2005
                  4
                on sätestatud teatavate loomse päritoluga toodete importimisel kasutatavate veterinaarsertifikaatide ja dokumentide näidised määruste (EÜ) nr 853/2004 ja (EÜ) 854/2004 kohaldamiseks; sealhulgas on VI lisas esitatud näidis kalandustoodete impordi jaoks. 
            
            
               (4)Liikmesriigid ja sidusrühmade organisatsioonid on palunud komisjonil kehtestada veterinaarsertifikaadi näidis selliste inimtoiduks ettenähtud kalandustoodete saadetiste jaoks, mis on püütud liikmesriigi lipu all sõitva laevaga ja saadetud kas vahepealse ladustamisega või ilma edasi kolmanda riigi kaudu; veterinaarsertifikaadi allkirjastab kolmanda riigi pädev asutus ja sertifikaadi näidis on vajalik selleks, et ühtlustada teave, mis tuleb esitada sellise saadetise sisenemisel liidu territooriumile.
            
            
               (5)Veterinaarsertifikaadi näidise puhul tuleks eelkõige arvestada määruse (EÜ) nr 853/2004 III lisa VIII jao II ja VII peatüki asjakohaseid sätteid, milles on käsitletud kalandustoodete lossimist, mahalaadimist ja ladustamist. 
            
            
               (6)Veterinaarsertifikaadi näidis peaks sobima kasutamiseks kaubanduse elektroonilise kontrolli- ja ekspertsüsteemiga TRACES
                  5
               , mida kasutatakse veterinaarsertifikaatide vahetamiseks kolmandate riikide ja liikmesriikide vahel. 
            
            
               (7)Seepärast on asjakohane kehtestada ühtne veterinaarsertifikaadi näidis; sertifikaadi allkirjastab sellise kolmanda riigi pädev asutus, mille kaudu kalandustooteid edasi saadetakse enne nende lähetamist liitu. 
            
            
               (8)Seepärast tuleks määrust (EÜ) nr 2074/2005 vastavalt muuta.
            
            
               (9)Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
            
               ON VASTU VÕTNUD KÄESOLEVA MÄÄRUSE:
            
         
         
            
               Artikkel 1
            
            
               Määrust (EÜ) nr 2074/2005 muudetakse järgmiselt:
            
            
               a)Lisatakse järgmine artikkel 6c:
            
            
               „Artikkel 6c
            
            
               Nõuded selliste kalandustoodete ametlikule kontrollile, mis on püütud liikmesriigi lipu all sõitva laevaga ja saadetud kas vahepealse ladustamisega või ilma edasi kolmanda riigi kaudu
            
            
               1.Inimtoiduks ettenähtud kalandustoodetega, mis on püütud liikmesriigi lipu all sõitva laevaga ning mis on maha laaditud, kas vahepealse ladustamisega või ilma, kolmandas riigis enne sisenemist liitu muu transpordivahendiga, peab olema kaasas veterinaarsertifikaat, mille on andnud välja kõnealuse kolmanda riigi pädev asutus ja mis on täidetud vastavalt VI lisa VIII liites sätestatud veterinaarsertifikaadi näidisele.
            
            
               2.Kolmas riik, mille kaudu tooteid edasi saadetakse, peab olema esitatud määruse (EÜ) nr 854/2004 artikli 11 lõike 1 kohases loetelus.
            
            
               3.Kui lõikes 1 osutatud kalandustooted laaditakse maha ja transporditakse kõnealuses lõikes osutatud kolmandas riigis asuvasse lattu, peab ladu olema esitatud määruse (EÜ) nr 854/2004 artikli 12 kohases loetelus.
            
            
               4.Kui lõikes 1 osutatud kalandustooted laaditakse laevale, mis sõidab kolmanda riigi lipu all, peab see kolmas riik olema esitatud määruse (EÜ) nr 854/2004 artikli 11 lõike 1 kohases loetelus ning laev peab olema esitatud määruse (EÜ) nr 854/2004 artikli 12 kohases loetelus.
            
            
               Kõnealust nõuet ei kohaldata konteinerlaevaga konteinerites veetavatele kalandustoodetele.“
            
            
               b)VI lisa muudetakse vastavalt käesoleva määruse lisale.
            
            
               Artikkel 2
            
            
               Käesolev määrus jõustub kolmandal päeval pärast selle avaldamist Euroopa Liidu Teatajas.
            
            
               Seda kohaldatakse alates 1. juulist 2018. 
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 30.10.2017
            
            
               
                     Komisjoni nimel
               
               
                     president
                     Jean-Claude JUNCKER
               
               
            
         
         
            
                  
                     (1)
                  ELT L 139, 30.4.2004, lk 55.
               
               
                  
                     (2)
                  ELT L 139, 30.4.2004, lk 206.
               
               
                  
                     (3)
                  Nõukogu 18. detsembri 1997. aasta direktiiv 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted (EÜT L 24, 30.1.1998, lk 9).
               
               
                  
                     (4)
                  Komisjoni 5. detsembri 2005. aasta määrus (EÜ) nr 2074/2005, millega sätestatakse rakendusmeetmed Euroopa Parlamendi ja nõukogu määruses (EÜ) nr 853/2004 käsitletud teatavate toodete ja Euroopa Parlamendi ja nõukogu määrustes (EÜ) nr 854/2004 ja (EÜ) nr 882/2004 käsitletud ametlike kontrollide suhtes, sätestatakse erandid Euroopa Parlamendi ja nõukogu määrusest (EÜ) nr 852/2004 ning muudetakse määruseid (EÜ) nr 853/2004 ja (EÜ) nr 854/2004 (ELT L 338, 22.12.2005, lk 27).
               
               
                  
                     (5)
                  Komisjoni 30. märtsi 2004. aasta otsus 2004/292, ELT L 94, 31.3.2004, lk 63.
               
            
      
    ---documentbreak--- 
      
         
         
            
               Määruse (EÜ) nr 2074/2005 VI lisale lisatakse VIII liide:
            
            
               „VI lisa VIII liide
            
            
               Veterinaarsertifikaat, mis lisatakse inimtoiduks ettenähtud kalandustoodetele, mis on püütud liikmesriigi lipu all sõitva laevaga ja saadetud edasi kolmanda riigi kaudu, kas vahepealse ladustamisega või ilma (näidis)
            
            
                     
                           Veterinaarsertifikaat impordiks ELi
                     
                  
               
                     
                        I osa. Andmed saadetise kohta
                     
                  
                  
                     
                        I.1
                              Lähetaja
                     
                     
                           Nimi
                     
                     
                           Aadress
                     
                     
                     
                           Telefoninumber
                     
                  
                  
                     
                        I.2
                              Sertifikaadi viitenumber
                     
                  
                  
                     
                        I.2.a
                     
                  
               
                     
                  
                  
                     
                  
                  
                     
                        I.3
                              Pädev keskasutus
                     
                  
               
                     
                  
                  
                     
                  
                  
                     
                        I.4
                              Pädev kohalik asutus
                     
                  
               
                     
                  
                  
                     
                        I.5
                              Kauba saaja
                     
                     
                           Nimi
                     
                     
                           Aadress
                     
                     
                           
                     
                     
                     
                           Sihtnumber
                     
                     
                           Telefoninumber
                     
                  
                  
                     
                        I.6
                     
                  
               
                     
                  
                  
                     
                        I.7
                              Päritolu-riik 
                     
                  
                  
                     
                        ISO kood
                     
                  
                  
                     
                        I.8
                              Päritolu-piirkond
                     
                  
                  
                     
                        Kood
                     
                  
                  
                     
                        I.9
                              Sihtriik
                     
                  
                  
                     
                        ISO kood 
                     
                  
                  
                     
                        I.10
                              
                     
                  
               
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
                  
                     
                  
               
                     
                  
                  
                     
                        I.11
                              Päritolukoht
                     
                     
                     
                           Nimi
                     
                     
                           Tunnustus-/registreerimisnumber
                     
                     
                           Aadress
                     
                     
                  
                  
                     
                        I.12
                     
                  
               
                     
                  
                  
                     
                        I.13
                              Laadimiskoht
                     
                     
                           Aadress
                              
                     
                  
                  
                     
                        I.14
                              Väljumiskuupäev
                              
                     
                  
               
                     
                  
                  
                     
                        I.15
                              Transpordivahend
                     
                     
                     
                           Lennuk 
                              Laev 
                              Raudteevagun 
                     
                     
                           Maanteesõiduk 
                              Muu  
                     
                     
                           Identifitseerimisandmed:
                     
                     
                           Dokumendiviited:
                     
                  
                  
                     
                        I.16
                              ELi sisenemise piirikontrollipunkt
                     
                     
                     
                  
               
                     
                  
                  
                     
                  
                  
                     
                        I.17
                              
                     
                  
               
                     
                  
                  
                     
                        I.18
                              Kauba kirjeldus
                     
                  
                  
                     
                  
                  
                     
                        I.19
                              Kauba kood (HS-kood)
                     
                     
                  
               
                     
                  
                  
                     
                  
                  
                     
                  
                  
                     
                        I.20
                              Kogus
                     
                  
               
                     
                  
                  
                     
                        I.21
                              Toote temperatuur
                     
                     
                     
                        Toatemperatuur 
                              Jahutatud 
                              Külmutatud 
                     
                  
                  
                     
                        I.22
                              Pakendite arv
                     
                  
               
                     
                  
                  
                     
                        I.23
                              Plommi-/konteinerinumber
                     
                  
                  
                     
                        I.24
                              Pakendi liik
                     
                  
               
                     
                  
                  
                     
                        I.25
                              Kaup sertifitseeritud kui:
                     
                     
                     
                           Inimtoiduks 
                     
                     
                  
               
                     
                  
                  
                     
                        I.26
                     
                  
                  
                     
                        I.27
                              Impordiks või ajutiseks sisseveoks ELi
                              
                     
                  
               
                     
                  
                  
                     
                        I.28
                              Kauba identifitseerimine
                     
                     
                     
                        Liik (ladinakeelne nimetus): .............. Töötlemistüüp: ......... Laeva(de) tunnustus-/registreerimisnumber (-numbrid)* ..... Pakendite arv ... Netomass .....
                     
                     
                           
                     
                  
               
               
            
                     
                        RIIK
                              Kolmanda riigi kaudu edasisaadetud kalandustooted
                     
                  
               
                     
                        II.
                              Terviseteave
                     
                  
                  
                     
                        II.a
                              Sertifikaadi viitenumber
                     
                  
                  
                     
                        II.b
                     
                  
               
                     
                        II.1 Inimeste tervisele ohutuse kinnitus
                     
                     
                     
                        Mina, allakirjutanud ametlik inspektor, kinnitan, et olen tutvunud määruste (EÜ) nr 178/2002, (EÜ) nr 852/2004, (EÜ) nr 853/2004 ja (EÜ) nr 854/2004 asjakohaste sätetega ja et eespool kirjeldatud kalandustooted:
                     
                     
                     
                        – on lossitud ja maha laaditud tunnustatud/registreeritud laeva(de)lt ……………………. (märkige tunnustus-/registreerimisnumber (-numbrid) ja lipuriigi nimi) hügieeniliselt vastavalt asjakohastele nõuetele, mis on sätestatud määruse (EÜ) nr 853/2004 III lisa VIII jao II peatükis;
                     
                     
                        – (vajaduse korral) on säilitatud tunnustatud külmhoone(te)s …………….…….. (märkige tunnustus-/registreerimisnumber (-numbrid)) vastavalt määruse (EÜ) nr 853/2004 III lisa VIII jao VII peatüki asjakohastele nõuetele; 
                     
                     
                        – (vajaduse korral) on laaditud tunnustatud/registreeritud laeva(de)le ……………………………….. (märkige liikmesriigi või kolmanda riigi tunnustus-/registreerimisnumber (-numbrid) ja lipuriigi või kolmanda riigi nimi) hügieeniliselt vastavalt asjakohastele nõuetele, mis on sätestatud määruse (EÜ) nr 853/2004 III lisa VIII jao I ja VIII peatükis;
                     
                     
                        – (vajaduse korral) on laaditud konteinerisse .…………………. (märkige konteineri number) või veoautole ……………… (märkige veoauto ja haagise riiklik numbrimärk) või lennukile ………. (märkige lennu number) vastavalt määruse (EÜ) nr 853/2004 III lisa VIII jao VIII peatükis sätestatud nõuetele;
                     
                     
                        – ning nendega on kaasas püügipäeviku või selle asjakohaste osade väljatrükk.**
                     
                     
                     
                        ** Lubatav on ka elektrooniline vorm.
                     
                     
                     
                     
                        Märkused
                     
                     
                        I osa.
                     
                     
                        – Lahter I.7:
                              märkige tooteid lähetava kolmanda riigi nimi.
                     
                     
                        – Lahter I.11:
                              päritolukoht: märkige lähetavas kolmandas riigis asuva külmhoone nimi, aadress ja tunnustusnumber 
                              või, kui tooteid külmhoones ei säilitatud, märkige liikmesriigi lipu all sõitva püügilaeva nimi ja tunnustus- või registreerimisnumber.
                     
                     
                        – Lahter I.15:
                              märkige transpordivahend, millega tooted lähetati kolmandast riigist. Külmutus- või külmveolaeva puhul märkige laeva nimi, tunnustusnumber ja lipuriik, kalapüügilaeva korral märkige registreerimisnumber ja lipuriik. Kui transpordivahend on konteiner, veoauto või lennuk, tuleb märkida samad andmed, mis on esitatud osa II.1 neljandas taandes.
                     
                     
                        – Lahter I.19:
                              kasutage Maailma Tolliorganisatsiooni kaupade kirjeldamise ja kodeerimise harmoneeritud süsteemi asjakohaseid koode: järgmised rubriigid: 0302, 0303, 0304, 0305, 0306, 0307, 0308, 1504, 1516, 1518, 1603, 1604, 1605, 2106
                     
                     
                        – Lahter I.23:
                              konteineri identifitseerimistunnus / plommi number: plommi seerianumber tuleb märkida ainult siis, kui
                              plomm on konteinerile pandud sertifikaadi välja andnud pädeva asutuse järelevalve all.
                     
                     
                        – Lahter I.28:
                              töötlemisviis: täpsustage, kas jahutatud, külmutatud või töödeldud.
                     
                     
                           * hõlmab (vajaduse korral) kalapüügilaeva, kalatöötlemislaeva, külmutuslaeva ja külmveolaeva.
                     
                  
               
                     
                  
               
                     
                  
               
                     
                  
               
                     
                  
               
                     
                  
               
                     
                        Ametlik inspektor
                     
                     
                           Nimi (trükitähtedega):
                              Kvalifikatsioon ja ametinimetus:
                     
                     
                           Kuupäev:
                              Allkiri:
                     
                     
                           Tempel:
                     
                  
               
               “